**Programă analitică a**

**cursului Mișcări totalitare în România interbelică**

I. Date de identificare:

 Titlu: **Mișcări totalitare în România interbelică**

 Titular: prof. dr. habil. Florin Müller

 An de studii: III

 Tipul cursului: special

II. Prezentarea cursului (min. 5 rânduri):

Cursul își propune construirea unui demers academic de înalt nivel asupra problematicii reprezentate de extremismul de dreapta și de stânga din România interbelică, formarea ideologiilor antisistemice, contestarea radicală a sistemului politic democratic prin adversari de factură revoluționară precum Mișcarea Legionară și Partidul Comunist din România. Cursul va analiza nivelurile diferite ale limbajelor politice, toposurile ideologice, structurile de organizare și dinamicile politice ale celor două fenomene totalitare interbelice, relațiile cu forțele concurente, adverse sau neutre ale sistemului politic, baza socială, relația cu intelectualii și raportarea acestora la provocările reprezentate de Mișcarea Legionară și PCdR.

III. Obiective:

1. studenții să înțeleagă mecanismele de emergență politică și ideologică ale extremismului de extremă dreaptă și stânga din România interbelică, să poată utiliza, în contexte academice avansate, cunoștințele asimilate la curs, să poată integra conceptele prezentate în analiza istorică, să poată construi discursuri de specialitate în domeniu, să poată redacta un text științific de dificultate medie pe tematica cursului, să poată integra discursului istoric documente de epocă edite și inedite.

 2. formarea unei culturi civice activ prodemocratice

IV. Evaluare:

- de parcurs (metoda, procentul din notă)

- finală (metoda, procentul din notă)-examen oral (70%), activitate seminar (30%)

V. Conţinut – Tematică

**Definiri conceptuale și istoriografice**: termeni (partid politic/mișcare, totalitarism, fascism/comunism, extremă dreaptă/extremă stângă, ”societate fără clase”, ”omul unidimensional al fascismului și comunismului”), curente istoriografice (direcția politică și ideologică a marxismului structural, a definirii Mișcării Legionare ca mișcare ”demagogic revoluționară”, distincția între ”mase revoluționare” și elite fasciste pseudorevoluționare, forța politică a lumpenproletariatului-Lucrețiu Pătrășcanu (*Sub trei dictaturi*, 1944); fundamentarea teoretică a fascismului, Lucrețiu Pătrășcanu-*Curente și tendințe în filozofia românească*, 1946); direcția stalinistă și național-stalinistă a definirii Mișcării Legionare ca formațiune fără bază socială internă, aflată în dependență totală de nazism; analiza (anti)culturii politice a Mișcării Legionare după 1989 (antisemitismul, antidemocratismul ca reformulare a ”filozofiilor politice” la intelectuali precum Nae Ionescu, Mircea Eliade, Emil Cioran, Constantin Noica); fascismul ca ”revoluție spirituală” și depășire a raționalismului cartezian; comunismul ca expresie a ”luptei revoluționare a proletariatului”, ”degenerare birocratică”, ”revoluție furată”, ”nouă clasă”, totalitarism clasial, ”limbă de lemn”.

**Toposul ideologic al extremelor politice**:

**Mișcarea Legionară**: antimodernismul prin promovarea unei rupturi radicale de modernitatea revoluționară reprezentată de structura teoretică a Iluminismului și Revoluției franceze de la 1789; antidemocratismul ca revoltă antisistemică a Mișcării Legionare împotriva sistemului democrației-parlamentare din România interbelică; distincția între Mișcarea Legionară (1927) și Liga Apărării Naționale Creștine (1923) determinată de asumarea radical diferențiată a antisemitismului: Mișcarea Legionară-consideră ”antisemitismul” un ”parazit exterior” (Constantin Noica), în timp ce LANC plasează antisemitismul în centrul de greutate al ideologiei și practicii sale politice; religiozitatea și ortodoxismul: matrici ideologice centrale ale Mișcării Legionare; resemnificarea ideologică a sacralității; funcția ritualului funerar; asimilarea unor trăsături ale ”teatrului fascist” italian: estetica specifică a fascismului și Mișcării Legionare: marșul, formațiunea paramilitară, șantierul, tabăra de muncă, apelul morților, ”crucea vie”, cultul Căpitanului;

**Partidul Comunist din România**: lupta de clasă, internaționalismul proletar, ”fracționismul”, ”lupta fracționistă lipsită de principii”, ”bolșevizarea partidului”, ”celula”, ”munca ilegală și legală”, ”tactica de Front Popular”, ”social-democrația ca social-fascism”, ilegalitatea, ilegalismul, proletcultismul și realismul proletar ca estetică și ”artă totală”, ”tovarășii de drum”, ”cea mai adâncă conspirativitate”, ”România ca stat imperialist”, ”autodeterminarea națională până la despărțirea de stat”.

**Dinamici politice**: ostilitatea radicalismului cuzist și legionar față de acordarea cetățeniei și lărgirea corpului civic, prin includerea minorității evreiești; ostilitatea față de stat; radicalizarea statului și problema ”violenței legale”; momente de fractură în dinamicile politice: 1927, 1933, 1937, 1938-1939, 1940, 1941; conflictul între forțele dictaturii: dictatura regală versus totalitarismul fascist; ”statul național-legionar” ca ”stat-dual” și ”regim comisarial”; PCR în contextul ilegalizării; ”degenerarea stalinistă”, ruptura de social-democrație, antifascismul ca motor al luptei politice, conflictele de clasă din 1929 și 1933, influența represiunii staliniste asupra PCR, șansa reprezentată de războiul mondial.

VI. Bibliografie:

- Minimă (obligatorie):

- Suplimentară:

**Bibliografie selectivă**

**Lucrări personale**

1. *Metamorfoze ale politicului românesc: 1938-1944*, București, Editura Universității din București, 2005
2. *Societate-ideologie-dictaturi*, București, Editura Universității din București, 2014
3. *Mișcarea Legionară-noi perspective în cercetare*, în: ”Revista Istorică”, serie nouă, tomul XXII, nr. 1-2, ianuarie-aprilie 2011, pp. 23-33
4. *Nae Ionescu-Repere ale gândirii politice*, în **Modernități alternative**, Coordonator Cristi Pantelimon, București, Editura Institutului de științe politice și relații internaționale, 2013, pp. 61-138
5. *Nae Ionescu-dimensiuni ale gândirii politice în 1930*, în **Istoricul Stelian Neagoe la 75 de ani**, București, Editura Institutului de științe politice și relații internaționale, 2013, pp. 536-558
6. *Universul limbajului totalitar-cazul fascismului românesc*, în **In Memoriam Grigore Ploeșteanu Studii și Evocări**, București, Editura Academiei Române, 2014, pp. 393-413

**Lucrări teoretice, jurnale, memorii, volume de documente aferente perioadei 1919-1989**

1. *”Dosarul” Mircea Eliade V (1936-1944) Jos Farsa!* Partea a doua Cuvânt înainte și culegere de texte de Mircea Handoca, Curtea veche, București, 2001
2. Eliade, Mircea. *Memorii (1907-1960)*, București, Humanitas, 1991
3. *Ideea care ucide Dimensiunile ideologiei legionare* Antologie de texte realizată de Constantin Petculescu, Alexandru Florian, București, Editura Noua Alternativă, 1994
4. Marin, Vasile. *Crez de generație*, cu un cuvânt înainte de Corneliu Z. Codreanu, prefață de Nae Ionescu, București, Tiparul ”Cartea Românească”, 1936
5. Moța, Ion, I. *Cranii de lemn: articole: 1922-1936*, București, Editura ”Totul pentru Țară”, 1937
6. Vulcănescu, Mircea. *Nae Ionescu Așa cum l-am cunoscut*, București, Humanitas, 1992

**Studii și articole științifice**

1. Besancon, Alain. *Originile intelectuale ale leninismului*, București, Humanitas, 1993
2. Chioveanu, Mihai. *Fețele fascismului: Politică, ideologie și scrisul istoric în secolul XX*, Editura Universității din București, 2005
3. Dubuisson, Daniel. *Mitologii ale secolului XX: Dumezil, Levi-Strauss, Eliade*. Iași, Polirom, 2003
4. Fătu, Mihai, Spălățelu, Ion. *Garda de Fier organizație teroristă de tip fascist*, București, Editura Politică, 1980
5. Furet, Francois, Nolte, Ernst. *Fascism și comunism*, București, Grupul editorial ART, 2007
6. Gregor, A, James. *Fețele lui Ianus Marxism și fascism în secolul XX*, București, Editura Univers, 2002
7. Griffin, Roger. *Modernism and Fascism The Sense of a Beginning under Mussolini and Hitler*, palgrave macmillan, 2007
8. Heinen, Armin. *Legiunea ”Arhanghelul Mihail” mișcare socială și organizație politică: o contribuție la problema fascismului internațional*, București, Humanitas, 1999
9. Iordachi, Constantin (editor). *Fascismul european 1918-1945. Ideologie, experimente totalitare și religii politice*, Institutul pentru Studierea Problemelor Minorităților Naționale, Cluj-Napoca, 2014
10. *Împotriva fascismului Sesiunea științifică privind analiza critică și demascarea fascismului în România, București 4-5 martie 1971*, București, Editura Politică, 1971
11. Michels, Robert. *Partidele politice: un studiu sociologic asupra tendințelor oligarhice din democrația modernă*, Antet XX Press, 2011
12. Oișteanu, Andrei. *Imaginea evreului în cultura română Studiu de imagologie în context est-central european*, București, Humanitas, 2004
13. Pătrășcanu, Lucrețiu. *Curente și tendințe în filozofia românească*, Bucureșt, 1946
14. Pătrășcanu, Lucrețiu. *Problemele de bază ale României*, București, Editura Socec, 1944
15. Pătrășcanu, Lucrețiu. *Sub trei dictaturi*, București, 1944
16. Talavera, Nicholas, Nagy. O *istorie a fascismului în Ungaria și România*, București, Editura Hasefer, 1996
17. Tismăneanu, Vladimir. *Fantoma lui Gheorghiu Dej*, București, Univers, 1995
18. Tismăneanu, Vladimir. *Stalinism pentru eternitate: o istorie politică a comunismului românesc*, Iași, Polirom, 2005
19. Vago, Bela. *Umbra svasticii: nașterea fascismului și a antisemitismului în bazinul Dunării: (1936-1939)*, București, Curtea Veche, 2003
20. Veiga, Francisco. *Istoria Gărzii de Fier: 1919-1941: mistica ultranaționalismului*, București, Humanitas, 1993